OpenLLM-France/wikimedia huggingface dataset:
# Alque

Alque lurrunezko eta zurezko oskoldun arrantzu binakakoa izan zen Javier Artzelus Irizarrena donostiarrarena. Alcionen bikia izan zen. Ondarroan eraikia, Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937ko apirila) eta D-7 izena jarri (1937/5/12). Bilbo ebakuatzean Santanderrera pasa zen eta ondoren La Pallicera (1937/8/25), azkenik gerra amaitu arte Rocheforten gelditu zelarik. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363054
# Alpujarra

Alpujarra (gaztelaniaz: La Alpujarra edo Las Alpujarras) Andaluziako eskualdea da, Granadako probintzia eta Almeríakoaren artean dagoena. Horregatik, bi Alpujarra bereiz daitezke:
* Almeríako Alpujarra
* Granadako Alpujarra

## Udalerri nagusiak

* Alboloduy (Almería)
* Alcolea (Almería)
* Alhabia (Almería)
* Alhama de Almeria (Almería)
* Alicun (Almería)
* Almegíjar (Granada)
* Almocita (Almería)
* Alpujarra de la Sierra (Granada)
* Alsodux (Almería)
* Bayarcal (Almería)
* Beires (Almería)
* Bentarique (Almería)
* Bérchules (Granada)
* Bubión (Granada)
* Busquístar (Granada)
* Cádiar (Granada)
* Canjayar (Almería)
* Cáñar (Granada)
* Capileira (Granada)
* Cástaras (Granada)
* Enix (Almería)
* Felix (Almería)
* Fondon (Almería)
* Huecija (Almería)
* Illar (Almería)
* Instincion (Almería)
* Juviles (Granada)
* Lanjarón (Granada)
* La Tahá (Granada)
* Laujar de Andarax (Almería)
* Lobras (Granada)
* Murtas (Granada)
* Nevada (Granada)
** Mairena (ELA)
** Picena (ELA)
* Ohanes (Almería)
* Órgiva (Granada)
* Padules (Almería)
* Pampaneira (Granada)
* Paterna del Rio (Almería)
* Pórtugos (Granada)
* Ragol (Almería)
* Santa Cruz de Marchena (Almería)
* Soportújar (Granada)
* Terque (Almería)
* Torvizcón (Granada)
* Trevélez (Granada)
* Turón (Granada)
* Ugíjar (Granada)
* Válor (Granada)

## Inguru naturala

* Sierra Nevada

## Ikus, gainera

* Granadako Herria

## Erreferentziak

* ↑ Euskaltzaindiaren 151. araua: Espainia-Frantzietako eskualdeen izenak.

## Kanpo estekak

* (Gaztelaniaz) Eskualdeari buruzko webgunea
* Datuak: Q661868
* Multimedia: Alpujarras / Q661868
# Alpuèg

Alpuèg (okzitanieraz Alpuèg, frantsesez eta ofizialki: Alpuech) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 67 biztanle zituen.

## Demografia
### Biztanleria

2007an Alpuech udalerrian erroldatutako biztanleak 80 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 82 etxebizitza zeuden, 34 familiaren etxebizitza nagusia ziren, 43 bigarren erresidentzia ziren eta 5 hutsik zeuden. Etxebizitza guzti hauek 81etxeak ziren. 34 etxebizitza nagusietatik 23 bere jabearen bizilekua ziren, 3 alokairuan okupaturik zeuden eta 8 doan lagata zeuden; 9 etxek bi gela zituzten, 5 etxek hiru zituzten, 11 etxek lau zituzten eta 9 etxek bost zituzten. 28 etxek euren parking plaza propioa zuten azpian. 15 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Alpuech udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 0 |
| 8 | 65-69 | 8 |
| 4 | 60-64 | 4 |
| 0 | 55-59 | 0 |
| 4 | 50-54 | 0 |
| 4 | 45-49 | 8 |
| 0 | 40-44 | 4 |
| 0 | 35-39 | 0 |
| 4 | 30-34 | 0 |
| 0 | 25-29 | 0 |
| 4 | 20-24 | 4 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 49 ziren, horien artean 39 aktiboak ziren eta 10 inaktiboak ziren. 39 pertsona aktiboetatik 34 lanean zeuden (17 gizon eta 17 emakume) eta 5 langabezian zeuden (3 gizon eta 2 emakume). 10 pertsona inaktiboetatik 4 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 ibilgailuen saltze eta konpontze enpresa zen eta 2 ostalaritza eta jatetxe enpresak ziren.
2000. urtean Alpuech udalerrian 11 nekazaritza-ustiategi zeuden, 913 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q931649
* Multimedia: Alpuech / Q931649
# Alqualondë

Alqualondë Tolkienen legendarium ospetsuko toki bat da, bere hil ondorengo lana den Silmarillionen agertzen dena. Teleri arrazako elfoek Amaneko Eldamar eskualdeko kostaldean eraiki zuten hiri eta portu bat da. Bere quenyazko izenak "beltxargen portua" esan nahi du, teleriek eraikitzen zituzten itsasontziek beltxarga forma baitzuten.
Hiri honetan bizi zen Olwë erregea, Thingolen anaia zena. Bere kostaldeak Noldorrengandik opari bezala jaso ondoren teleriek bertatik sakabanatu zituzten bitxiz beterik zeuden. Bere malekoiek lanpara ederrak zituzten eta arku bat zegoen portuaren sarreran, harkaitz bizian irekia.
Bertan gertatu zen elfoen historiako gertakaririk beltzenetako bat, Alqualondëko sarraskia, Amanetik Erdialdeko Lurralderako Noldorren erbesteratzean gertatu zena.

## Kanpo estekak

* Datuak: Q2294785
# Alpuenteko taifa

Alpuenteko taifa edo Al-Sahla Al-Andalusko taifa erresuma musulmana izan zen. 1106an independizatu ziren Kordobako kaliferritik eta 1106an beste hainbat taifa bezala almorabideen esku geratu zen. Agintean egon zen leinua Banu Qasitarrena izan zen.

## Kanpo estekak

* Datuak: Q2670895
* Multimedia: Taifa of Alpuente / Q2670895
# Alpuente

Alpuente (valentzieraz Alpont) Valentziako Erkidegoko udalerria da, Serranos/Serrans eskualdean eta Valentziako probintzian kokatua.
2009ko urtarrilaren 1eko erroldaren arabera 805 biztanle zituen.

## Ikus, gainera

* Alpuenteko taifa
* Valentziako udalerrien zerrenda

## Kanpo estekak

* Udalaren webgunea. (Gaztelaniaz)
* Datuak: Q367038
* Multimedia: Alpuente / Q367038
# Agujeros en el cielo

Agujeros en el cielo 1994. urtean Pedro Mari Santos bilbotarrak zuzendutako filma izan zen.
Zuzendariaren opera prima, lau astetan grabatu zuten Bilbo, Plentzia, Gorliz, Mundaka, Getxo eta Sopelana artean.

## Sinopsia

* Oharra: Atal honek istorio osoa edo amaiera argitzen du.
Pablo (Ander Lipus), irrati-esatari ezaguna da. Lankide batek bultzatuta, gaizkile batzuei dirua emango die enpresako goranahia jipoitzeko. Tamalez, esku artetik ihes egin eta gizona hilko da. Pablok dena uzteko erabakia hartuko du eta jaioterrira itzuliko da.

## Pertsonaiak

* Edurne Azuara: Virginia
* Ramón Barea: Irrati-zuzendaria
* Ernesto Barrutia: Pilotua
* Saturnino García: Irrati-arduraduna
* Elixabete Hormaza: Atezaina
* Itziar Ituño: Elena
* Ander Lipus: Pablo
* Rakel Mazón: Erizaina
* José Moreda: Langilea
* Melanie Olivares: Eva
* Víctor Palacio: Iñigo
* Mario Pardo: Arrantzalea
* Jesús Pueyo: Soinu-teknikaria
* Alberto San Juan: Oscar
* Aiora Sedano: Leire

## Erreferentziak

* ↑ «El director Pedro Mari Santos presenta en Bilbao su primer filme, 'Agujeros en el cielo'» El País 2004/01/19.

## Kanpo estekak

* IMDBren fitxa (Ingelesez)
* Datuak: Q11482037
# Agullent

Agullent Valentziako Erkidegoko udalerria da, Vall d'Albaida eskualdean eta Valentziako probintzian kokatua.
2009ko urtarrilaren 1eko erroldaren arabera 2.449 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea.
* Datuak: Q932861
* Multimedia: Agullent / Q932861
# Agulhas lurmuturra

    Artikulu hau Hegoafrikako lurmuturrari buruzkoa da; Okzitaniako udalerria gaitzat duena beste hau da: «Agulhas»
Agulhas lurmuturra (ingelesez: Cape Agulhas; portugesez: cabo das Agulhas) Hegoafrikar Errepublikako hegoaldeko lurmutur bat da, Mendebaldeko Lurmuturra probintzian. Lurmutur Hiritik 170 km hego-ekialdera.
Afrikako punturik hegoaldekoena da (34°50′00″S eta 20°00′09.15″E), oso zabalduta badago ere punturik hegoaldekoena Esperantza Oneko lurmuturra dela (34°21′29″S eta 18°28′19″E). Agulhas lurmuturrak bereizten ditu ofizialki Ozeano Atlantikoa eta Indiako ozeanoa. Bereizketa erreala mugikorra da: Agulhasko itsaslasterrak Benguelako itsaslasterrarekin bat egiten duen puntua aldatu egiten da urte-sasoiaren arabera.
Bartolomeu Dias nabigatzaile portugesa izan zen lurmuturra ikusi zuen lehen europarra (1487-1488), Indiako ozeanora iristeko itsasbide baten bila egindako bidaietan. Agulhas (orratzak) izena eman zitzaion, puntu hartan deklinazio magnetikoa nulua delako eta, ondorioz, iparrorratzaren orratzek ipar geografikoa doi-doi adierazten dutelako.

## Klima

Datu klimatikoak (Agulhas lurmuturra) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 28 | 36 | 35 | 35 | 33 | 30 | 29 | 31 | 32 | 26 | 30 | 30 | 36 |
| Batez besteko tenperatura maximoa (°C) | 23 | 23 | 22 | 20 | 18 | 17 | 16 | 17 | 17 | 18 | 20 | 22 | 20 |
| Batez besteko tenperatura (ºC) | 20 | 20 | 19 | 17 | 15 | 14 | 13 | 13 | 14 | 15 | 17 | 19 | 16 |
| Batez besteko tenperatura minimoa (°C) | 17 | 17 | 16 | 14 | 12 | 11 | 10 | 10 | 11 | 12 | 15 | 16 | 13 |
| Erregistraturiko tenperatura minimoa (°C) | 8 | 8 | 9 | 5 | 4 | 5 | 3 | 4 | 4 | 5 | 5 | 5 | 3 |
| Euria (mm) | 20 | 10 | 30 | 30 | 50 | 50 | 50 | 40 | 40 | 30 | 20 | 10 | 440 |
| Euri egunak (≥ 1 mm) | 1 | 1 | 3 | 3 | 4 | 4 | 4 | 3 | 3 | 2 | 2 | 1 | 36 |
| Hezetasuna (%) | 77 | 79 | 83 | 84 | 81 | 80 | 80 | 82 | 81 | 79 | 79 | 77 | 80 |
| Iturria: Weatherbase ||||||||||||||

## Erreferentziak

* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .
* ↑ Climate Statistics for Cape Agulhas, South Africa. .

## Kanpo estekak

* Datuak: Q4085
* Multimedia: Cape Agulhas / Q4085
# Agulhasko itsaslasterra

Agulhasko itsaslasterra Indiako ozeanoko hego-mendebaldeko itsaslaster garrantzitsu bat da, Afrikako hegoaldeko kliman eragiten duena. Hegoafrikako Agulhas lurmuturretik hartzen du izena.
Afrikako ekialdeko kostaldean zehar doa, ipar-ekialdetik hego-mendebaldera, gutxi gorabehera Mozambikeko kanaletik Esperantza Oneko lurmuturrera bitartean.

## Propietate fisikoak

Azaleko itsaslaster indartsuenetakoa da. Estua eta azkarra da. Urtean zehar ez du bolumen-aldaketa handirik izaten, eta haren abiadura maximoa 5 km/h-tik gorakoa da. Agulhasko itsaslasterraren iturriak Madagaskarko ekialdeko itsaslasterra eta Mozambikeko itsaslasterra dira.
Ozeano Atlantikoaren hego-ekialdera iristean, itsaslasterrak atzerantz egiten du Itsaslaster Zirkunpolar Antartiko ahaltsuarekin topo egitean. Itsaslasterraren ur epelak Atlantikoko ur hotzarekin topo egitean, zurrunbilo handiak sortzen dira; ondorioz, Atlantikoko ur hotzen parte batek atzera egiten du, eta Agulhasko ur epelaren parte batek ere atzera egiten du. Erretroflexio horien eraginez, ur-masa epel eta hotzak nahasi egiten dira, eta itsasoa biziki zakartzen. Mendebaldeko haizeek itsaslasterraren noranzko nagusiaren aurka egiten dute, eta olatu ikaragarriak eragiten dituzte. Itsasontzi ugari hondoratu dira inguru horietan.

## Propietate biologikoak

Agulhasko itsaslasterrak konbergentzia-zona gisa jokatzen du. Azaleko urak hondoratu egiten dira, eta, ondorioz, itsaslasterretik hegoaldera dauden ur hotz eta mantenugai aberatsetan azaleratu egiten dira. Gainera, bi ur-moten konbergentziaren eraginez, planktonaren kontzentrazioa handitu egiten da itsaslasterrean bertan eta inguruetan. Bi faktore horien emaitza klorofila-kontzentrazio handia da. Beraz, ur horietako materia organikoaren ekoizpena inguruko uretakoa baino nabarmen handiagoa da.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q398548
# Agullana

Agullana Kataluniako udalerria da, Alt Empordà eskualdean eta Gironako probintzian dagoena. 2008ko urtarrilaren 1eko erroldaren arabera 812 biztanle zituen. 27,72 km²-ko azalera du.

## Herri eta auzoak

* Agullana
* L´Estrada

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2008 |
| 1.559 | 1.778 | 1.464 | 1.208 | 1.181 | 897 | 926 | 837 | 693 | 690 | 668 | 812 |

## Ikus, gainera

* Gironako udalerrien zerrenda

## Kanpo estekak

* (Katalanez) Agullanako udalaren webgunea.
* Datuak: Q6622
* Multimedia: Agullana / Q6622
# Agum II.a

Agum II.a Babiloniako kasitar dinastiako lehen erregeetako bat izan zen, K.a. XVI. mendean erreinatu zuena, eta berari buruz berri ziurrak dauden lehena.
Errege agiri batean, bere burua Babilonian atzerritartzat jotzen du, baina herrialdeko jainkoek deitua, legitimitatea ematen diona, Marduk eta Sarpanitu jainkoen estatuen berrezarpenaren meritua bere buruari emanez, Babiloniako jainko patroi bikotea zena, hititek lapurtu zutena, itxuraz, I. dinastiaren amaieran. Babiloniar tradizioaren arabera, gizakien munduan gertatzen dena, jainkoaren borondatearen isla bat da, eta, beraz, estatuen lapurreta bertako biztanleek eginiko bekaturen batengatik jasotako zigorra baldin bazen, bere itzulera bere barkamenaren froga zen, eta dinastia berriaren legitimitatearena.
Agumek bere burua "kasitarren erregea", "akadiarren erregea" eta "Babiloniako erregea" deitu zuen. Izatez, errege tituluak kasitarren artean lurralde zehatz batean ezarrita zegoen soldadu talde baten gaineko autoritatea zuen buruzagi bat izatea baino ez zuen esan nahi.
# Agulera

Agulera edo aghulera (aгъул чӏал) agulek mintzatzen duten hizkuntza da, Kaukasoko ipar-ekialdeko hizkuntzen familiakoa, dagestango hizkuntzen taldekoa eta lezgiar hizkuntzen adarrekoa. 29.000 inguru hiztun ditu Errusiako Dagestan errepublikako hego-mendebaldean.
Dagestango hizkuntza ofizialetako bat da, eta eskoletan irakasten da ikasgai bat gisa, lehen hezkuntzan. Вести Агула (Vesti Agula, errusieraz: Agulen berriak) astekarian artikulu batzuk aguleraz idazten dira.

## Dialektoak

Hiru dialekto bereizi ohi dira:
* tpigera edo agulera;
* kerenera;
* koxanera, batzuetan aparteko hizkuntza batetzat hartzen dena.
Hizkuntza estandarra tpigeran oinarritzen da.

## Ezaugarriak

Agulerak 54 kontsonante eta 5 bokal ditu. Hizkuntza ergatiboa da. Izenek kasua eta zenbakia markatzen dute; absolutibo, ergatibo, datibo eta genitiboz gain, 24 kasu lokatibo daude. Ez dago genero gramatikalik.

## Idazteko sistema

XX. mende bukaera arte agulera ez zen idazten. 1990an alfabeto zirilikoan oinarrituta idazteko sistema bat sortu zen.
| А а | Б б | В в | Г г | Гъ гъ | Гь гь | ГI гI | Д д |
| Дж дж | З з | И и | Й й | К к | Кк кк | Къ къ | Кь кь |
| КI кI | Л л | М м | Н н | О о | П п | Пп пп | ПI пI |
| Р р | С с | Т т | Тт тт | ТI тI | У у | Уь уь | Ф ф |
| Х х | Хъ хъ | Хь хь | ХI хI | Ц ц | ЦI цI | Ч ч | Чч чч |
| ЧI чI | Ш ш | Щ щ | ъ | I | ы | ь | Э э |
| Ю ю | Я я | | | | | |

## Erreferentziak

* ↑ Euskaltzaindia. Euskaltzaindiaren hiztegia. .
* ↑ Berria Estilo Liburua
* ↑ Termcat Centre de terminologia
* ↑ 2010ko Errusiako errolda orokorraren datuak
* 1 2 Институт языкознания РАН
* 1 2 3 Большая Российская Энциклопедия
* ↑ Вести Агула | Республиканская еженедельная газета выходит с 1951 года на русском и агульском языках. (Noiz kontsultatua: 2020-10-23).
* ↑ «TITUS Didactica: North-East Caucasian Consonant Systems» titus.fkidg1.uni-frankfurt.de (Noiz kontsultatua: 2020-10-23).

## Kanpo estekak

* Datuak: Q36498
# Agulo

Agulo Gomera uhartean eta Santa Cruz Tenerifeko probintzian kokatzen den udalerri kanariarra da.

## Kanpo estekak

* (Gaztelaniaz) Aguloko Udalaren webgunea
* Datuak: Q398588
* Multimedia: Agulo / Q398588
# Ainara Vera

Ainara Vera Esparza (Iruñea, Nafarroa Garaia, 1985) zinema zuzendaria da.

## Biografia

Ikus-entzunezko Komunikazioa ikasi zuen Nafarroako Unibertsitatean eta Sorkuntza Dokumentaleko master bat egin zuen Bartzelonako Pompeu Fabra Unibertsitatean Nafarroako artista gazteentzako beka bati esker. Bere lehen film labur dokumentala, Sertres, Locarnoko zinema jaialdian estreinatu zen 2014an, eta Nafarroako Arte Gaztearen Topaketak saria jaso zuen ikus-entzunezko modalitatean.
32 ikaslerekin eta Victor Kossakovski zinemagile errusiarrarekin batera Demonstration lana zuzendu zuen. Dokumental hau hainbat jaialditan proiektatu zen mundu osoan zehar. Bere lehen film luzea, Hasta mañana, si Dios quiere, Idfako sail ofizialean estreinatu zen 2017an. Filmak hainbat zinemaldi bisitatu zituen, besteak beste, Dok.fest Munchen, Doc NYC, Cartagena de Indias, Punto de Vista edo DocsBarcelona. Parisko Créteil emakumeen jaialdian dokumental onenaren saria irabazi zuen, eta Armeniako Apricot silverra. Zuzendari laguntzaile gisa lan egin zuen Victor Kossakovski, Varicella, Aquarela eta Gundaren azken hiru lanetan. Berlingo zinema jaialdian estreinatu zen 2020an, eta Gundaren idazle-kidea da.
Gaur egun, Bartzelonako Pompeu Fabra Unibertsitateko Sorkuntza Dokumentalaren masterrean dihardu, muntatzaile, dokumentalen aholkulari eta proiektuen tutore gisa. Polaris Cannesko zinema jaialdian estreinatu zen Acid sailean 2022an, eta bere bigarren film luzea da.

## Filmografia

* Sertres (2014).
* Hasta mañana, si Dios quiere (2017)
* Polaris (2022)
* Gunda. Victor Kossakovski-rekin gidoigilekide eta muntatzaile
* Demonstration filma zuzendu zuen 32 ikaskide eta Victor Kossakovski-rekin

## Sariak

* 2014an Nafarroako Arte Gaztearen Topaketak saria jaso zuen ikus-entzunezko modalitatean Sertres film laburragatik.
* 2017an Parisko Créteil emakumeen jaialdian dokumental onenaren saria, eta Armeniako Apricot silverra jaso zituen Hasta mañana, si Dios quiere filmagatik.
* 2023an Urrezko Genciana - Trentoko Mendi Zinemaldiko 71. edizioan Sari Nagusia lortu zuen Polaris filmagatik.

## Erreferentziak

* 1 2 (Gaztelaniaz) Press, Europa. (2023-05-06). «‘Polaris’, de la pamplonesa Ainara Vera, gana el 71º Festival de Cine de Trento» Diario de Noticias de Navarra (Noiz kontsultatua: 2023-05-13).
* ↑ (Ingelesez) «Work» Ainara Vera (Noiz kontsultatua: 2023-05-13).
* ↑ SL, TAI GABE DIGITALA. (2022-11-28). «Ainara Vera firma ‘Polaris’, una fascinante singladura humana en el Ártico» naiz: (Noiz kontsultatua: 2023-05-13).
* ↑ «Ainara Vera • Directora de Polaris» Cineuropa - lo mejor del cine europeo (Noiz kontsultatua: 2023-05-13).
* ↑ Press, Europa. (2023-05-06). «La película 'Polaris', de la pamplonesa Ainara Vera, ganadora del 71º Trento Film Festival» diariodenavarra.es (Noiz kontsultatua: 2023-05-13).
* ↑ «La directora pamplonesa Ainara Vera gana el máximo galardón del 71º Festival de Cine de Trento» EITB 2023-05-06 (Noiz kontsultatua: 2023-05-13).

## Kanpo estekak

* (Gaztelaniaz) Elkarrizketa: "Hasta mañana, si Dios quiere" filmari buruz Youtube, 2018
* Elkarrizketa: Horrelako film dokumental batek ezin du ametsik saldu Berria, 2023.05.13
* Datuak: Q72998392
# Ainere Tolosa

Ainere Tolosa Arregi (Zizurkil, Gipuzkoa, 1979ko irailaren 26a - ) euskal aktorea eta irakaslea da.

## Ibilbidea

Izen bereko liburuan oinarritutako Kutsidazu bidea, Ixabel antzezlanean protagonistaren rola jokatu zuen (Ixabel). 2003an estreinatu zuen antzezlana Gorringo Antzerki Taldeak Tafallan. Obra arrakastasu hartako beste aktoreak Mikel Sarriegi (Juan Martin), Ixabel Agirresarobe (Baserriko amona), Anjel Alkain Baserriko aita, taxista, eta Koldobika,mediku pedantea), eta Egoitz Lasa baserriko semea) izan ziren. Zuzendaria Anartz Zuazua izan zen, gidoilariak Joxean Sagastizabal eta Nagore Aranburu.
Antzezlan hori mugarri bat izan zen euskarazko antzerkigintzan, ia bi urtez iraun baitzuen, eta emanaldiak 180 izatera heldu zirelako.
Wazemank arrakastatsuan ere parte hartu zuen ETB 1eko umorezko telebista-saioa zen. Besteak beste, Anjel Alkain, Ainere Tolosa, Jon Iraola, Mikel Pagadizabal, Iñake Irastorza, Ana Elordi, Mikel Laskurain, Egoitz Lasa, Ixabel Agirresarobe, Asier Sota, Anartz Zuazua eta Aitor Gabilondo aktoreek parte hartzen zuten Wazemank-en.

## Lanak
### Antzerkia

* Tristeak kontsolatzeko marmita
* Kutsidazu bidea, Ixabel

### Telebista

* Altza porru (ETB 1)
* Irrikitan (ETB 1)
* Trikitraka trikitron (ETB 1)
* Wazemank (ETB 1)
* Noaoa (ETB 1)
* Brinkola (ETB 1)
* Wazemank 2.0 (ETB 1)
* Wazemank 3.0 (ETB 1)
* Finlandia (ETB 1)

### Zinema

* Kutsidazu bidea, Ixabel (2006)
* Arriya (2011)
* Ocho apellidos vascos (2014)
* Agur Etxebesteǃ (2019)

## Erreferentziak

* ↑ Telleria Sarriegi, Enekoitz. (2021--06-16). ««Tximeleta efektua gertatzen da; egia da»» Berria (Noiz kontsultatua: 2022-01-15).

## Kanpo estekak

* Datuak: Q12252923
# Ainbiriketa

Ainbiriketa taldeko haur-jolasa da. Juan Garmendia Larrañaga etnografoak Aian, Gipuzkoan, jaso zuen jokoaren inguruko informazioa.

## Arauak

Jolas hau herriko plazan edo eskolako atsedenaldian jolasten zuten neska-mutilek. Korroan jarri eta batek zenbakia esaten zuen oihuka eta zenbakia egokitzen zitzaiona kanpoan gelditzen zen, eta hala jarraitzen zen bakarra geratu arte; azken horri atxi deitzen zitzaion. Atxi izenekoa lagunen atzetik abiatzen zen eta bitartean hau abesten zuen: "Ainbira, maingira, harrapatu arte segi". Harrapatzen zuena horma edo zuhaitz baten kontra jartzen zuen. Berria harrapatutakoan, aurrekoari eskua emanda "katean" uzten zuen. Jolasean ari zirenetako batek atxiari ihes egin eta kateko norbait ukitzen bazuen, guztiak libre gelditzen ziren. Baina atxi horrek denak harrapatzen bazituen, bere lekuan beste atxi bat jartzen zuen.

## Antzeko jolasak

Aldaketa gutxi batzuekin beste hauek daude ere bai:
* Almariatxu (Latasan).
* Bale-baleka (Etxalarren).
* Axkenka.
* Balea (Leitzan).

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 23.or.
* ↑ https://aunamendi.eusko-ikaskuntza.eus/fr/ainbiriketa/ar-150236/
# Aindling

Aindling Alemaniako udalerria da. Bavariako estatuan dago, [[Aichach-Friedberg (barrutia)|Aichach-Friedberg]] barrutian. 2014an 4.326 biztanle zituen 31,39 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q258041
* Multimedia: Aindling / Q258041
# Intimitate

Intimitatea pertsona baten pentsamenduen, sentimenduen eta sinesmenen multzoa da. Barnean hartzen ditu harreman eta bizipen afektibo hurbilenekoak. Intimitatea eta pribatutasuna kontzeptu desberdinak dira kulturen eta gizabanakoen arabera. Intimitatea, batzuetan, anonimotasunarekin lotzen da, nahiz eta, oro har, publikoarentzat ezagunagoak diren pertsonek gehiago preziatzen duten. Intimitatea segurtasunaren alderdi gisa uler daiteke, non bi talderen interesen arteko balantzea agerian jar daitekeen.

## Ikus, gainera

* Intimitaterako eskubide

## Erreferentziak

* ↑ Euskalterm: [Bioetika Hiztegia] [2016]

## Kanpo estekak

* Datuak: Q16358629
# Intimissimi

Intimissimi Italiako azpiko arropa marka bat da, Calzedonia enpresa-taldekoa. 1996an sortu zen Italiako Villafranca di Verona udalerriko Dossobuono herrian.
Intimissimik emakumezkoen eta gizonezkoen azpiko arropa eta pijamak ekoizten eta saltzen ditu.

## Kanpo estekak

* Intimissimiren webgunea
* Datuak: Q305404
* Multimedia: Intimissimi / Q305404